Številka: 90015-2/2017-3

Datum: 26. 4. 2017

## ZAPISNIK

15. seje Odbora za stanovanjsko politiko (v nadaljevanju: Odbor), ki je bila v sredo, 12. aprila 2017.

Seja je potekala v Klubu 15, Mestna hiša, Mestni trg 1, Ljubljana.

Sejo je vodil predsednik Odbora Anton Kastelic.

Na seji so bili navzoči članice in člani Odbora (v nadaljevanju: člani):

Anton Kastelic, Nataša Sax, Bruna Antauer, Irena Kuntarič Hribar in Iztok Kordiš.

Seje so se opravičili:Martina Kajzer, Emilija Mitrović.

Na seji so bili navzoči tudi:

Sašo Rink, direktor JSS MOL, Boris Kaučič iz MOL (SODMS), Alenka Žagar (OZSV) in Tanja HODNIK (OZSV).

Seja se je pričela ob 16.30 uri ob navzočnosti 4 članov.

S sklicem seje so člani prejeli predlog dnevnega reda 15. seje Odbora:

1. **Potrditev zapisnika 14. seje Odbora za stanovanjsko politiko**
2. **Zaključni račun proračuna Mestne občine Ljubljana za leto 2016**
3. **Poročilo o uresničevanju stanovanjskega programa Mestne občine Ljubljana za leto 2016**
4. **Letno poročilo Javnega stanovanjskega sklada Mestne občine Ljubljana za leto 2016**
5. **Predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana**
6. **Poročilo o uresničevanju Akcijskega načrta Ljubljana - občina po meri invalidov za obdobje od 2015 do 2016**
7. **Predlog Akcijskega načrta Ljubljana - občina po meri invalid za obdobje od 2017 do 2018**
8. **Razno**

Predsednik je podal pobudo, da se točki 6. in 7 uvrstita na prvo in drugo mesto ter ostale točke zamaknejo. Prisotni so se strinjali. Nato o dnevnem redu ni razpravljal nihče, zato je predsednik dal na glasovanje naslednji spremenjen dnevni red:

1. **Poročilo o uresničevanju Akcijskega načrta Ljubljana - občina po meri invalidov za obdobje od 2015 do 2016**
2. **Predlog Akcijskega načrta Ljubljana - občina po meri invalid za obdobje od 2017 do 2018**
3. **Potrditev zapisnika 14. seje Odbora za stanovanjsko politiko**
4. **Zaključni račun proračuna Mestne občine Ljubljana za leto 2016**
5. **Poročilo o uresničevanju stanovanjskega programa Mestne občine Ljubljana za leto 2016**
6. **Letno poročilo Javnega stanovanjskega sklada Mestne občine Ljubljana za leto 2016**
7. **Predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana**
8. **Razno**

**PREDLOG SKLEPA:**

**Odbor za stanovanjsko politiko sprejme predlog spremenjenega dnevnega reda 15. seje Odbora.**

Navzoči so bili 4 člani.

Za so glasovali 4 člani. Proti ni glasoval nihče.

Predlog dnevnega reda **je bil** sprejet.

**AD 1 + AD 2**

Predstavnica OZSV, ga Žagar in ga. Hodnik, sta predstavili gradivo in ga krajše povzeli. Predstavili sta Poročilom o uresničevanju Akcijskega načrta »Ljubljana – občina po meri invalidov« za obdobje od 2015 do 2016 in Predloga Akcijskega načrta »Ljubljana – občina po meri invalidov« za obdobje od 2017 do 2018

Razpravljali so: Sašo Rink, Anton Kastelic, Alenka Žagar in Tanja Hodnik.

Razprava je potekala o stanovanjskih enotah za osebe z oviranostmi v JSS MOL, o Hiši Sonček, o Vodnikovi 5, o dvigalu v OZSV, o dostopnosti ČS Golovec in sklepu OSP izpred 2 let, invalidskih prostorih za parkiranje, delu SOZAKO, nameščanju tabel za parkiranje, delu MR.

G. Kastelic je pohvalil delovanje OZSV in JSS MOL na tem področju.

Po končani razpravi je predsednik dal na glasovanje naslednja dva sklepa:

**PREDLOG SKLEPA :**

**Odbor za stanovanjsko politiko se je seznanil s Poročilom o uresničevanju Akcijskega načrta »Ljubljana – občina po meri invalidov« za obdobje od 2015 do 2016.**

Navzoči so bili 4 člani.

Za so glasovali 4 člani. Proti ni glasoval nihče.

Sklep je bil sprejet.

**in**

**PREDLOG SKLEPA :**

**Odbor za stanovanjsko politiko podpira sprejem Predloga Akcijskega načrta »Ljubljana – občina po meri invalidov« za obdobje od 2017 do 2018.**

Navzoči so bili 4 člani.

Za so glasovali 4 člani. Proti ni glasoval nihče.

Sklep je bil sprejet.

Predstavnici OZSV sta zapustili sejo OSP.

**AD 3**

Predsednik je vprašal navzoče člane in članice ali je kakšna pripomba na vsebino zapisnika 14. seje odbora. Prisotni niso podali nobenih pripomb na zapisnika. Nato je predsednik dal na glasovanje naslednji sklep:

**PREDLOG SKLEPA:**

**Potrdi se zapisnik 14. seje Odbora za stanovanjsko politiko.**

Navzoči so bili 4 člani.

Za so glasovali 4 člani. Proti ni glasoval nihče.

Sklep je bil sprejet.

**AD 4 + 5 + 6 + 7**

Direktor JSS MOL, g. Sašo Rink, je krajše povzel gradivo za vse točke 4, 5, 6 in 7. Predstavil je Zaključni račun proračuna Mestne občine Ljubljana za leto 2016 na področju stanovanjske politike, Poročilo o uresničevanju stanovanjskega programa Mestne občine Ljubljana za leto 2016, Letno poročilo Javnega stanovanjskega sklada Mestne občine Ljubljana za leto 2016 in Predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana.

Predstavil je prihodke in odhodke v letu 2016, potrebe po stanovanjih v MOL, projekte Brdo 2, Rakova jelša2, Polje 4, predlagano spremembo ZJS glede zadolževanja JSS MOL, dokapitalizacijo JSS MOL, zadolženost JSS MOL, davčne prihodke, kapitalske prihodke, razpise v teku, investicije, odstranjevanje barakarskega naselja Tomačevo, zaključene projekte v letu 2016: Polje 3 in Dolgi most, sredstva CTN, prodajo in nakup zemljišč ter stanovanj, stanovanjski primanjkljaj v MOL, subvencije najemnin, zadolženost sklada (26,4 mio €), upravljanje 4123 stanovanj JSS MOL in MOL, o mladih in njihovih stanovanjskih potrebah, reševanju stanovanjskih težav v Ljubljani, o spremembi SZ-1 in ustavni odločbi za preverjanje najemnikov pred letom 2003.

Razpravljali so: Sašo Rink, Anton Kastelic, Nataša Sax, Bruna Antauer, Irena Kuntarič Hribar in Iztok Kordiš.

Razprava je potekala o količini stanovanj v MOL, o veliki količini dela JSS MOL, o dobrem delu JSS MOL in sodelavcev.

G. Kastelic je pohvalil delovanje JSS MOL.

Po končani razpravi je predsednik dal na glasovanje naslednje sklepe:

**PREDLOG SKLEPA :**

**Odbor za stanovanjsko politiko je obravnaval Zaključni račun proračuna Mestne občine Ljubljana za leto 2016 v segmentu za katerega je odbor pristojen in predlaga Odboru za finance, da ga sprejme.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

In

**PREDLOG SKLEPA :**

**Odbor za stanovanjsko politiko podpira sprejem Poročila o uresničevanju stanovanjskega programa Mestne občine Ljubljana za leto 2016.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

In

**PREDLOG SKLEPA :**

**Odbor za stanovanjsko politiko je obravnaval Letno poročilo Javnega stanovanjskega sklada MOL za leto 2016 s predlaganimi sklepi pod točko 1., 2., in 3. ter jih predlaga Mestnemu svetu MOL v sprejem.**

**Sklepi pod točko 1., 2. in 3.:**

1. **Mestni svet Mestne občine Ljubljana sprejme Letno poročilo Javnega stanovanjskega sklada Mestne občine Ljubljana za leto 2016, ki ga je Nadzorni svet JSS MOL potrdil na 13. seji dne 9. 3. 2017.**
2. **Zmanjšanje sredstev na računih iz upravljanja sredstev MOL v letu 2016 v višini 46.740 EUR se krije iz presežka prihodkov nad odhodki iz preteklih let, tako da znaša presežek prihodkov nad odhodki 132.626 EUR.**
3. **Povečanje sredstev na računih iz namenskega premoženja v letu 2016 v višini 1.723.819 EUR se prišteje k presežku prihodkov nad odhodki iz preteklih let, tako da je presežek prihodkov nad odhodki izkazan v višini 2.158.223 EUR.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

In

**PREDLOG SKLEPA :**

**Odbor za stanovanjsko politiko podpira sprejem predloga Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 8**

Razpravljali so: Sašo Rink, Anton Kastelic, Nataša Sax, Bruna Antauer, Irena Kuntarič Hribar, Iztok Kordiš in Boris Kaučič.

Razprava je tekla registraciji mopedov v Sloveniji, o pravilniku o kajmaku, o stanovanjskih pravilnikih in zakonodaji, o pritožbah na odločbe v občini in državi.

Seja je bila končana ob 18.00 uri.

|  |  |
| --- | --- |
| Zapisal: Boris KaučičVišji svetovalec III | Anton KASTELICPredsednik |